Rasman: Gonsalo Iguain “Chelsi”ga o‘tdi

Londonning “Chelsi” klubi “Yuventus” hujumchisi Gonsalo Iguainni ijaraga oldi. Bu haqda London klubi o‘zining Twitter’dagi rasmiy sahifasida xabar berdi.

Argentinalik futbolchi joriy mavsumning birinchi davrasini “Milan” tarkibida o‘tkazdi.
Londonliklar Iguainning 6 oylik ijarasi uchun 9 million yevro to‘laydi. “Chelsi” mavsum oxirida ijara muddatini 18 million yevro evaziga 2020-yilning yoziga qadar uzaytirishi yoki forvardni 36 millionga sotib olishi mumkin. Argentinalik “ko‘klar” safida 9-raqamda to‘p tepadi.
Gonsalo Iguain joriy mavsum A Seriyada 15 ta uchrashuvda maydonga tushib, 6 ta gol urdi va 1 ta golga assistentlik qildi.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!